جۆم تہٕ کٔشیٖر تنظیٖم نو ایکٹ، 2019

جۆم تہٕ کٔشیٖر تنظیٖم نو ایکٹ، 2019 (اَنٛگریٖزی: Jammu and Kashmir Reorganisation Act, 2019) چھُ ہِنٛدوستانٕکِس پارلیمانُک اَکھ ایکٹ یُس جۆم تہٕ کٔشیٖر رِیاسَتھ دُوبارٕ تنظیٖم دِتھ زٕ مَرکٔزی عَلاقَن مَنٛز تَقسیٖم کَرنُک حُکُم چھُ دِوان۔ یِم زٕ مَرکٔزی عَلاقہٕ چھِ جۆم تہٕ کٔشیٖر تہٕ لَداخ۔
یَتھ ایکٹَس مِلیٚیہِ 9 اَگَست 2019 دۄہ صَدٕرِ ہِنٛد سٕنٛز مَنظوٗری تہٕ یہِ آو 31 اَکتوٗبَر 2019 پؠٹھٕ لاگوٗ کَرنہٕ۔ اَمہِ ایکٹ سٕتی آو جۆم تہٕ کٔشیٖر ہُنٛد خُصوٗصی دَرجہٕ (دَفہٕ 370) خَتٕم کَرنہٕ۔

اَہَم نۄکتہٕ
اَمہِ ایکٹُک مَقصد چھُ جۆم تہٕ کٔشیٖر رِیاسَتھ زٕ مَرکٔزی عَلاقَن مَنٛز تَقسیٖم کَرُن:
جۆم تہٕ کٔشیٖر: اَکھ مَرکٔزی عَلاقہٕ یَتھ مَنٛز قانوٗن ساز اَسَمبِلی (Legislative Assembly) آسہِ۔
لَداخ: اَکھ مَرکٔزی عَلاقہٕ یَتھ مَنٛز قانوٗن ساز اَسَمبِلی آسہِ نہٕ۔
تَوٲریٖخ
یہِ بِل آے ہِنٛدوستانٕکِس وزیرِ دٲخلہ اَمِت شاہَن 5 اَگَست 2019 دۄہ راجیہٕ سَبھا مَنٛز پیش کٔرمٕژ۔ اَتھے دۄہ آے یہِ راجیہٕ سَبھا مَنٛز پاس کَرنہٕ تہٕ دوٚیِمہِ دۄہ یعنی 6 اَگَست آے یہِ لوک سَبھا مَنٛز پاس کَرنہٕ۔
اَثَر

اَمہِ ایکٹ مُطٲبِق آو جۆم تہٕ کٔشیٖرَس مَنٛز ہِنٛدوستانُک ٲییٖن مُکَمَل طور لاگوٗ کَرنہٕ تہٕ رِیاسَتُک پَنُن الَگ ٲییٖن تہٕ جَنٛڈٕ آو خَتٕم کَرنہٕ۔

حَوالہٕ

زٲژ:کٔشیٖر ہٕنٛز تَوٲریٖخ
زٲژ:2019 واقعات